open-index/open-wikipedia-markdown huggingface dataset:
Williamina Fleming

D**'Williamina Paton Stevens Fleming**, gebuer de 15. Mee 1857 zu Dundee a Schottland, a gestuerwen den 21. Mee 1911 zu Boston, am Massachusetts, war eng US-amerikanesch Astronomin. Si huet e System fir d'Klassifizéierung vun de Stären entwéckelt a vill Gasniwwelen, Stären an Novaen entdeckt.

## Liewen a Karriär
Hir Eltere waren de Robert Stevens an d'Mary Walker Stevens. D'Williamina war zu Dundee an d'Schoul gaangen a gouf mat 14 Joer Léierin. Si huet sech mat dem James Orr Fleming bestuet. Mat 21 Joer ass déi jonk Koppel op Boston geplënnert. Wéi si iwwer hirem Jong Edward war, huet hire Mann si eleng gelooss. Sou huet si missen Aarbecht sichen, fir hire Liewensënnerhalt ze verdéngen.

Si krut eng Plaz als Déngschtmeedchen am Haus vum Professer Edward Charles Pickering. De Pickering war mat senge männlechen Assistenten um Harvard College Observatoire onzefridden a sot, säin Déngschtmeedche kéint deenen hir Aarbecht besser maachen. Sou huet de Pickering 1881 d'Willimina ugestallt, Büroaarbechten am Observatoire ze maachen. An hirer Zäit op där Plaz huet si sech e System fir d'Klassifizéierung vun de Stären ausgeduecht an huet gehollef, et anzeféieren. D'System baséiert dorop, all Stär e Buschtaf bäizeuerdnen an Ofhängegkeet dovun, wéi vill Waasserstoff a sengem Spektrum observéiert konnt ginn. A-Stäre haten am meeschte Waasserstoff, B-Stäre e bëssi manner, a sou weider.

D'Annie Jump Cannon huet dee System verbessert an eng méi einfach Klassifizéierung opgrond vun der Temperatur entwéckelt. D'Fleming huet sech un der Katalogiséierung vun de Stäre bedeelegt, déi spéider als Henry-Draper-Katalog publizéiert gouf. Bannent 9 Joer huet si esou méi wéi 10.000 Stäre katalogiséiert. Bei hirer Aarbecht huet si 59 Gasniwwellen, 310 Verännerlech Stären an 10 Novaen entdeckt. 1907 Huet si eng Lëscht vun 222 verännerleche Stären, déi si entdeckt hat, publizéiert.

Si krut d'Verantwortung fir Dosende vu Fraen, déi ugestallt waren, mathematesch Klassifikatiounen duerchzeféieren, a si huet d'Publikatioune vum Observatoire redigéiert. 1899 krut si den Titel *Kurator fir Astronomesch Fotografien* an am Joer 1906 gouf si Éieremember vun der Kinneklecher Astronomescher Gesellschaft vu London - déi éischt Fra, déi déi Éier krut. Kuerz duerno krut si ee Éierestipendiat um Wellesley College.

Kuerz virun hirem Doud gouf si vun der Mexikanescher Astronomischer Gesellschaft fir d'Entdeckung vun neie Stäre mat der Guadalupe Almendaro Medail ausgezeechent. Si ass 1911 zu Boston un enger Longenentzündung gestuerwen.

## Kuckt och

## Um Spaweck
Palestinensesch Autonomiegebidder

D**'Palestinensesch Autonomiegebidder**, op Arabesch ‏السلطة الوطنية الفلسطينية, DMG *as-Sulṭa al-Waṭaniyya al-Filasṭiniyya*, leien am Noen Osten, tëscht dem Mëttelmier an dem Jordan. Se gi geographesch zum Maschrek gerechent a sinn e souveräne Staat, den als *non-member observer state* vun der Vereenten Natiounen unerkannt ass. 136 UN Staaten, hu fir d'Unerkennung vum Palestinensesche Staat gestëmmt. Si revendiquéieren d'Westjordanland an d'Gazasträif, mä d'Majoritéit vun deene Gebidder si vun Israel besat.

## Um Spaweck
Kanji

**Kanji** () ass d'Bezeechnung fir chineesesch Schrëftzeechen, wéi se an der japanescher Sprooch benotzt ginn.

## Systematiséierung
De buddhistesche Léiermeeschter Xu Shen huet a sengem Wierk Shuowen Jiezi ongeféier 100 n. Chr. déi chineesesch Schrëftzeechen a sechs Kategorien agedeelt, op Japanesch 六書 *rikusho*.

### Déi sechs Kategorien
:*Haaptartikel:* Sechs Kategorië vun de chineesesche Schrëftzeechen

## Kuckt och
* Hanja (Sinokoreanesch)
* Han Tu (Sinovietnameesesch)

## Um Spaweck
Shinjitai

**Shinjitai**, op Japanesch 新字体 *shinjitai* „nei Zeechen“, ass déi nei Form vun den a Japan benotzte Kanji, déi 1946 bei der Schrëftreform agefouert gouf.

Bei dëser Reform vum japanesche Bildungsministère goufen 1850 „Alldags-Kanji“ (Tōyō-Kanji) opgelëscht, deenen hiren Opbau a Strécher deelweis vereinfacht goufen.

## Beispiller

## Kuckt och
* Kyūjitai
* Japanesch Schrëft
Virgo-Superkoup

De **Virgo-Superkoup** oder och **Lokale Superkoup** ass e Galaxiësuperkoup, dee selwer zum Laniakeasuperkoup gehéiert. Am Virgo-Superkoup läit ënner anerem d'Lokal Grupp, zu där och d'Mëllechstrooss gehéiert. En huet d'Form vun enger ofgeflaachter Scheif mat engem Duerchmiesser vun ongeféier 200 Millioune Liichtjoer an huet ronn 100 bis 200 Galaxiëkéip. De Virgo-Superkoup ass nom Virgo-Galaxiëkoup, deen de gravitativen Zentrum vum Superkoup ass, genannt. D'Lokal Grupp distanzéiert sech mat ongeféier 1000&nbsp;km/s vum Virgo-Galaxiëkoup. Duerch en Ofstand vum Virgo-Galaxikoups vu 65 Mio. Liichtjoer ass d'Vitess manner grouss, wéi si nom Hubble-Gesetz z'erwaarde wier. Relativ zu der allgemenger Expansioun vum Universum beweege mir eis dofir *a Richtung vum Virgo-Koup*. Dee Phenomeen huet den engleschen Numm *Virgo Infall*.

Opgrond vun Observatioune vun dësem Effet, deen d'Gravitatioun op d'Beweegung vun de Galaxien huet, gëtt déi total Mass vum Virgo-Superkoup op ongeféier 1015 Sonnemassen (ongeféier 2 &times; 1045 kg) geschat. Well seng Liichtkraaft fir déi Zuel vu Stären ze niddreg ass, gëtt ugeholl, datt e Groussdeel vu senger Mass aus donkeler Matière besteet.

## Galaxiëkéip a Stärekéip am Virgo-Superkoup

## Kuckt och
* Coma-Superkoup
Yzeures-sur-Creuse

**Yzeures-sur-Creuse** ass eng franséisch Gemeng am Departement Indre-et-Loire, déi an der Regioun Centre läit.

## Populatioun
**Evolutioun 1960 - 2006**
 
ImageSize = width:250 height:200 
PlotArea = left:40 right:10 top:10 bottom:20 
TimeAxis = orientation:horizontal 
AlignBars = justify 
Colors = 
 id:gray1 value:gray(0.9) 
 
DateFormat = yyyy 
Period = from:1960 till:2010 
ScaleMajor = unit:year increment:10 start:1960
 
PlotData = 
 bar:2400 color:gray1 width:1 
 from:start till:end 
 bar:1600 color:gray1 
 from:start till:end 
 bar:800 color:gray1 
 from:start till:end 
 bar:0 color:gray1 
 
 
LineData = 
 layer:front 
 points:(48,128)(84,132) color:blue width:2 #1962 tot 1968. Inwonertal 1962: 1529 1968: 1588
 points:(84,132)(100,143) color:blue width:2 #1975: 1737
 points:(100,143)(128,149) color:blue width:2 #1982: 1820
 points:(128,149)(160,144) color:blue width:2 #1990: 1747
 points:(160,144)(196,125) color:blue width:2 #1999: 1476
 points:(196,125)(220,122) color:blue width:2 #2006: 1467



## Um Spaweck

*  Homepage vun der Stad ''Yzeures sur Creuse''
Carlo De Toffoli

De **Carlo De Toffoli**, gebuer den 19. Januar 1954, ass e lëtzebuergeschen Ekonomist a grénge Politiker. Hien ass Professer am LGL.

## Politik

Zanter 1985 ass de Carlo De Toffoli Member vun der Partei déi gréng, a war tëscht 1998 an 2003 deenen hire Porte-parole.

Tëscht 1999 an 2001 war hien am Gemengerot vu Koplescht, an zanter 2005 an deem vun der Stad Lëtzebuerg.
Félix Welter

De **Félix Welter**, gebuer de 25. Abrëll 1898 an der Stad Lëtzebuerg, an och do gestuerwen den 29. September 1991, war e lëtzebuergesche Jurist.

Vun 1927 bis 1928 war hie President vun der *[[Conférence du jeune barreau de Luxembourg]]*.

De 14. Dezember 1945 krut hien eng Nominatioun als Member vum Staatsrot. De 14. Februar 1952 gouf hie President vun där Institutioun an ass dat bis den 30. Juni 1969 bliwwen.

## Gielercher
*
Virgo-Galaxiëkoup

De **Virgo-Galaxiëkoup** ass e grousse Galaxiëkoup mat op d'mannst 1300, méiglecherweis awer 2000 Galaxien, deem säin Zentrum op enger Distanz vu 65 Millioune Liichtjoer läit.

De Koup mécht den Zentrum vum lokale Superkoup, deen och Virgo-Superkoup genannt gëtt. Déi Lokal Grupp, vun der Galaxiëgrupp, zu där eis Mëllechstrooss gehéiert, ass en Deel vun dësem Superkoup.

## Entdeckung

Den éischte Member vum Virgo-Galaxiëkoup gouf am Februar 1771 vum Charles Messier entdeckt. Mir wëssen haut, datt et sech bei der niwweleger Wollek, déi de Messier deemools katalogiséiert hat, fir Verwiesselunge mat Koméiten zevirzekommen, tatsächlech ëm déi elliptesch Risegalaxie Messier 49 handelt. Schonn am Mäerz vum selwechte Joer huet de Messier weider hell Membergalaxien, déi de Pierre Méchain entdeckt hat (dorënner d'Risegalaxie Messier 87, déi och als *Virgo A* bekannt ass) a säi Katalog agedroen. Dee Mount kann dofir als den Zäitpunkt vun der Entdeckung vu Galaxiëkéip ugesi ginn.

De Messier huet a sengem Katalog am Ganze 16 Galaxien agedroen, déi haut als Membere vum Virgokoup identifizéiert sinn: M49, M58, M59, M60, M61, M84, M85, M86, M87, M88, M89, M90, M91, M98, M99 a M100. De Messier huet a senge Notizen hanner der Androung fir M91 déi follgend Sätz geschriwwen (iwwersat nom *Kenneth Glyn Jones*):
 
:*D'Stärebild Virgo a speziell säin nërdlechen Deel ass eent vun de Stärebiller, dat déi meescht Niwwelen huet*. De Katalog huet der 13, déi bestëmmt goufen, nämlech d'Nummeren 49, 58, 59, 60, 61, 84, 85, 86, 87, 88, 89, 90 an 91. All dës Niwwele schénge keng Stären ze hunn.

De Messier hat also schonn deemools erkannt, datt dës Niwwelen eng Grupp formen an datt et sech net ëm Stärekéip handelt. Ronn 150 Joer virun der éischter Observatioun vun Eenzelstären am Andromedaniwwel, konnt de Messier natierlech d'Natur vun de Galaxien als Stäresystem, baussenzeg vun eiser Mëllechstrooss, net erkennen.

Déi hell Sombrero-Galaxie M104, déi duerch hir Lag um Himmel visuell zu dëser Grupp gehéiert, ass allerdéngs kee Member vum Koup, well si eis méi no ass, wéi déi aner Galaxiëmembere vum Koup.

## Galaxien am Virgokoup
Et gëtt ongeféier 30 Galaxien am Virgokoup, déi méi hell wéi 10,5. Gréissteklass sinn:

## Um Spaweck
*  California Institute of Technology site iwwer de Virgo-Koup.
*  Heron Island Proceedings
*  Atlas of the Universe / The Virgo Cluster
*  Chandra X-Ray Observatory: The Virgo Cluster
*  The Virgo Cluster of Galaxies, SEDS Messier-Säiten

## Kuckt och
* Virgo (Stärebild)
Albert Goldmann

Den **Albert Goldmann**, gebuer de 4. Dezember 1901 zu Diddeleng, a gestuerwen den 22. Juni 1980 an der Stad Lëtzebuerg, war e lëtzebuergesche Magistrat.

Vun 1934 bis 1935 war hie President vun der *[[Conférence du jeune barreau de Luxembourg]]*.

Hie war eng Zäit laang President vun der *[[Chambre des comptes (Lëtzebuerg)|Chambre des comptes]]* zu Lëtzebuerg.

Den 12. Mee 1953 krut hien eng Nominatioun als Member vum Staatsrot, vun deem e méi spéit, de 15. Juli 1975 Vizepresident gouf.
Hie war vum 26. Juni 1976 President vun där Institutioun an ass dat bis de 4. Dezember 1976 bliwwen.
American Physical Society

D**'American Physical Society** (APS; *Amerikanesch physikalesch Societéit*) ass eng amerikanesch Societéit vu Physiker, déi den 20. Mee 1899 gegrënnt gouf a sech zum Ziil gesat huet, d'Wëssen ëm d'Physik virunzedreiwen an ze vergréisseren. Si huet ronn 40.000 Memberen.

Zanter 1913 publizéiert d'Societéit d'Fachzäitschrëft *[[Physical Review]]*. An der Tëschenzäit fungéiert d'American Institute of Physics als Editeur; d'Zäitschrëft selwer gouf a verschidde Deelberäicher opgegliddert.

Zanter 1953 vergëtt si all Joer den *Oliver E. Buckley Condensed Matter Prize* fir exzellent Aarbechte fir d'Erfuerschung vun der kondenséierter Matière.

2005 huet d'APS eng féierend Roll bei der amerikanescher Bedeelegung um Joer vun der Physik iwwerholl.

## Um Spaweck
*  Homepage vun der APS
*  Zäitschrëfte vun der APS
Syndicat intercommunal pour l'assainissement du bassin de la Chiers

De **Syndicat intercommunal pour l'assainissement du bassin de la Chiers** ofgekierzt **SIACH** ass en interkommunale Syndikat deen de 6. Oktober 1995 gegrënnt gouf, a sech ëm d'Ofwaasser am Baseng vun der Kuer bekëmmert.

Member am Syndikat sinn d'Grënnungsgemengen Nidderkäerjeng (zanter 2012 Gemeng Käerjeng), Péiteng, Déifferdeng a Suessem.

De Sëtz vum Syndikat ass op der Kläranlag zu Péiteng, an de President ass de Roland Breyer.

## Um Spaweck
Tour de France 1910

Den aachten Tour de France gouf vum 3. Juli bis den 31. Juli 1910 mat 15 Etappen op enger Totaldistanz vu 4.737&nbsp;km gefuer.

## Allgemenges

*D'Generalklassement ass no Punkten. 
*Den Depart ass um Pont de la Jatte an d'Arrivée am Parc des Princes. De Parcours ass e bëssen anescht wéi d'Joer virdrun, mat enger zousätzlecher Etapp.
*Moyenne vum Gewënner: 28,680&nbsp;km/h
*Den Tour de France 1910 huet 11 Collen.
*De Fransous Octave Lapize gewënnt den Tour virum Lëtzebuerger François Faber.
*Nieft der Ekipp Alcyon, déi do de beschten Androck mécht, ass och nach déi franséisch Ekipp **Le Globe** an déi italieenesch Ekipp **Lugnano** dobäi. Vun deenen 110 Fuerer um Depart sinn der also 30 an enger Ekipp an 80 Fuerer ouni Ekipp gefuer.

Alcyon dominéiert vun Ufank bis un d'Enn an huet zum Schluss fënnef Coureuren op de fënnef éischte Plazen an de sechsten aus der Ekipp ass op der aachter Plaz.

## D'Etappen

## Generalklassement

## Um Spaweck
Tour de France 1911

Den néngten Tour de France gouf vum 2. Juli bis den 30. Juli 1911 mat 15 Etappen op enger Totaldistanz vu 5.344&nbsp;km gefuer.

## Allgemenges

*D'Generalklassement ass no Punkten.
*Den Depart ass um Pont de la Jatte an d'Arrivée am Parc des Princes. De Parcours ass e bessen aanescht wéi d'Joer virdrun, mat 600&nbsp;km zousätzlech.
*Moyenne vum Gewënner: 27,322&nbsp;km/h
*Et ass deen éischten Tour de France wou verschidde Fuerer mat Gangschaltung fueren.
*Och dat Joer gewënnt erëm e Fuerer vun der Ekipp *Alcyon*, mä manner iwwerleeë wéi déi Jore virdrun, den zweeten am Generalklassement ass aus der Ekipp *La Française*.
*Vun de 84 Fuerer um Depart sinn der 37 an enger Ekipp an 47 Fuerer ouni Ekipp gefuer.

Alcyon dominéiert vun Ufank bis un d'Enn an huet zum Schluss fënnef Coureuren op de fënnef éischte Plazen an de sechsten aus der Ekipp ass op der aachter Plaz.

## D'Etappen

## Generalklassement
AS 24

Den **AS 24** war en dräiriederegt Gefier dat an den 1960er Jore vun FN gebaut gouf. Et goufe 460 Stéck gebaut, an déi meescht goufen an der Operatioun *Dragon Rouge* vu belsche Falschiermjeeër am Kongo 1964 gebraucht.

## Technesch Donnéeën
* Passagéier: 4, mam Chauffer
* Gewiicht: 170&nbsp;kg
* Charge: 350&nbsp;kg
* Héicht: 85&nbsp;cm
* Motorisatioun: Modell FN 24, 15 cv, 2 Zylinder, Zweetakt, 245 ccm
* Maximal Vitess: 95&nbsp;km/h
Haraucourt

## Uertschaften
* Haraucourt, eng franséisch Gemeng am Departement Ardennes
* Haraucourt, eng franséisch Gemeng am Departement Meurthe-et-Moselle
*Haraucourt-sur-Seille, eng franséisch Gemeng am Departement Moselle

## Persounen

* Louis d'Haraucourt, Bëschof vun Toul
* Edmond Haraucourt, franséischen Auteur
Serge Urbany

De **Serge Urbany**, gebuer den 13. Februar 1952 an der Stad Lëtzebuerg, ass e lëtzebuergesche Jurist a fréiere Politiker.

1969 ass hie Member vun der Kommunistesch Partei Lëtzebuerg (KPL) ginn, vun där hien 1979 Parteisekretär gouf.

Vun 1975 bis 1993 war hie Conseiller am Gemengerot vu Suessem. Well hien 1994 op der Lëscht vun der Nei Lénk kandidéiert huet, gouf hie vun der KPL ausgeschloss.

1999 gouf hien de parlamentaresche Sekretär vun der neigegrënnter Déi Lénk.

Vun 2002 bis 2004 war hien Deputéierten an der Chamber. De 16. November 2011 gouf hien nees Deputéierten am Parlament, wou en dem André Hoffmann säi Sëtz, deen demissionéiert huet, iwwerholl huet. Den 20. Oktober 2013 gouf en duer erëmgewielt.
No zweeanenhallwem Joer, an der Hallschecht vun sengem Mandat, huet hien dëst den 20. Abrëll 2016 un de Marc Baum viruginn.

De Serge Urbany war Affekot um Barreau vu Lëtzebuerg. Hie gouf duerno Verantwortleche vum juristeschen Departement beim Onofhängege Gewerkschaftsbond Lëtzebuerg.

## Gielchen
*
Edmund Dene Morel

Den **Edmund Dene Morel**, eigentlech **Georges Edmond Pierre Achille Morel de Ville**, gebuer den 10. Juli 1873 zu Paräis, a gestuerwen den 12. November 1924 op enger Farm an England bei Bovey Tracey am Devon, war e brittesche Journalist, Auteur, Politiker a Pazifist.

Hien ass bekannt well hien zesumme mat dem Ir Roger Casement am deemolege Fräistaat Kongo am Ufank vum 20. Joerhonnert déi onmënschlesch Behandlung vun de Schwaarze bekannt gemaach huet, wat dozou gefouert huet datt de Kinnek vun de Belsch, de Leopold II. de Kongo, dee säi Privatbesëtz war, dem belsche Staat fir deiert Geld verkaaft huet, an d'Situatioun vun den Afrikaner sech verbessert huet.

## Um Spaweck
's-Gravenvoeren

**'s-Gravenvoeren** (fr: *Fouron-le-Comte*, li: *Voere*) ass eng Belsch Uertschaft an der Gemeng Voeren an der Provënz Limburg.

's-Gravensvoeren läit am Dall vun der Voer déi matzen duerch d'Uertschaft leeft an déi praktesch an zwee deelt. Si ass do abetonéiert an d'Haiser um rietsen Uwänner sinn nëmmen iwwer Brécken z'erreechen, wat mat sech bréngt datt s'Gravenvoeren eng vun de Belschen Uertschafte mat de meeschte Brécken ass. Et gëtt der eng ronn 40 am Duerf.

Bis zur Belscher Gemengereform vun 1977 war 's-Gravenvoeren eng eegestänneg Gemeng.
Charles Péguy

De **Charles Péguy**, gebuer de 7. Januar 1873 zu Orléans am Loiret, a gefall op der Front am éischte Weltkrich, de 5. September 1914 zu Villeroy am Departement Seine-et-Marne, war e franséischen Offizéier, Schrëftsteller, Poet an Essayist. Hie war e ferventen Unhänger vum Dreyfus a militante Sozialist
## Gielercher an Éierungen
*Mort pour la France
*
*
Den Deiwelselter

***Den Deiwelselter*** ass d'Informatiounsblat vun der Gemeng Dikrech, dat nom megalithesche Monument Däiwelselter genannt gouf.

*Den Deiwelselter* gëtt vun der Kulturkommissioun vun der Gemeng Dikrech erausbruecht.

Dëst Informatiounsblat ass 1995 fir d'éischt erauskomm, deemools nach mam Numm *Den Deiwelselter*. Tëscht 2007 an 2012 war den Titel vun dësem Gemengebuet an *Däiwelselter* geännert ginn, dono gouf awer nees den alen Numm geholl.

E ka vun der Websäit vun der Gemeng am PDF-Format erofgeluede ginn.

## Um Spaweck
* Websäit vun där ''Den Deiwelselter'' kann erofgeluede ginn.
Landschaftsfotografie

D**'Landschaftsfotografie** setzt sech mat der Ofbildung vun der beliefter an der onbeliefter Ëmwelt vum Mënsch auserneen. Se steet an engem enken Zesummenhang mat der Naturfotografie, der Architekturfotografie.

## Bedeitend Landschaftsfotografen (Auswiel)
* Ansel Adams
* Bill Brandt
* Edward Weston

## Um Spaweck
Jean-Baptiste Biot

De **Jean-Baptiste Biot**, gebuer den 21. Abrëll 1774 zu Paräis, an do gestuerwen den 3. Februar 1862, war e franséische Physiker, Mathematiker, Astronom a Geodet.

Hien huet am fréien 19. Joerhonnert den Zesummenhang tëscht elektreschem Stroum a Magnéitismus ënnersicht (Biot-Savart-Gesetz), souwéi d'Dréiung vu polariséiertem Liicht beim Duerchgank duerch optesch aktiv, cheemesch Léisungen (optesch Aktivitéit).

1797 gouf hie Professer fir Mathematik an der École Centrale zu Beauvais an am Joer 1800 zum Professer vun der Physik um Collège de France zu Paräis beruff, souwéi 1809 zum Professer vun der Astronomie bestëmmt. Hie war ee vun deenen éischte Membere vun der Société d'Arcueil an am Laf vun der Zäit Member vun allen dräi Paräisser Akademien. De 24. August 1804 ënnerhëllt hie mam Gay-Lussac eng Faart mat dem Waasserstoffballon an erreecht dobäi eng Héicht vu 4.000 m. Bei dëser Geleegenheet ënnersichen déi zwéi d'Äerdmagnéitfeld a besonnesch d'Inklinatioun.

De Biot huet och an der Geodesie geschafft an erweidert 1807-1808 mam Arago d'Gradmiessung vum Méchain an dem Delambre no Süde bis zu de Balearen. Am Norde verlängert hie si 1817-1818 bis zu de Shetland-Inselen. Mat dem Borda-Pendelapparat féiert hien am Joer 1811 d'Gravimetrie um 45. Breedegrad duerch a bestëmmt fir d'éischt eng Senkelofwäichung um Mont Cenis bei Bordeaux (1820 zesumme mam Francesco Carlini).

Als Physiker entdeckt hien d'Duebelbriechung vu Glimmermineralen, wouduerch d'Mineral Biotit no him genannt gouf. Zu sengen Éiere gouf déi fréier cgs-Eenheet vum elektresche Stroum mat "Biot" (Eenheetenzeechen Bi), souwéi eng dimensiounslos Kennzuel (Biot-Zuel) vun der Thermodynamik genannt. Och e Krater um Äerdmound Biot dréit säin Numm.

Och an der Geschicht vun den Naturwëssenschaften huet de Biot gefuerscht. Hien huet ënner anerem iwwer den Newton an iwwer d'Astronomie vun den alen Egypter, Inder a Chinese geschriwwen.

## Um Spaweck

*  Biographie vun der Bundeshandelsakademie Bludenz
Ephemeriden

Eng **Ephemerid** (vum griicheschen *ephemeros* „fir een Dag“, ass eng Tabell, déi d'Positioune vun engem astronomeschen Objet oplëscht. Ephemeride ginn an der Raumfaart an an der Himmelsmechanik gebraucht, souwéi bei villen Uwendunge mat engem Bezuch op d'Sonn oder d'Satellitten.

## Uwendungen
Ephemeride fir déi visuell Astronomie gebrauche fir hir Positiounsdaten entweeder de Vollkrees vun 360 Grad laanscht d'Ekliptik oder ginn d'Positioun an Equatorialkoordinaten un. D'Berechnung vun den Ephemeride gehéiert zu de Leeschtunge vun der astronomescher Phenomeenologie an ass haut e Bestanddeel vu villen astronomesche Programmer oder interaktiv am Internet nozeschloen.

Bei engem Satellit beschreiwen d'Ephemeriden a mathematescher Form d'visuell Ëmlafbunn. Beim Global Positioning System (GPS) sinn déi Bunndaten e Bestanddeel vu Signaler déi jiddwer Satellit ausstraalt, an déi dann d'Grondlag fir d'Positiounsberechnung vum Empfänger sinn.

Fir d'Ofschätzung vun enger méiglecher Kollisiounswahrscheinlechkeet vun zwéi Kierperen am Sonnesystem ass et erfuerdert, d'Positioune vun de Kierperen an déi zäitlech Entwécklung vun dëse Positioune genee ze kennen. Dofir ginn Ephemeride-Kataloge fir Asteroiden ugeluecht, fir deenen hir zum dackste wéineg bekannt Bunndate méi genee bestëmmen ze kënnen. Besonnesch opgepasst gëtt bei den Äerdbunnkräizer, déi eis Äerd bedreeë kéinten.

## Ephemeriderechnung
D'Ephemeriderechnung als Aarbechtsgebitt vun der astronomescher Phenomeenologie geschitt op Basis vun den observéierte Positioune vun den Himmelskierper a vun der Gravitatiounstheorie. Fir künfteg Wäerter ginn dobäi déi z'erwaardend Bunnstéierunge beuecht. Fir d'Stéierungsrechnung ze preziséieren, gi Rechemodeller wéi d'Planéitentheorie opgestallt.

## Kuckt och
* Regiomontanus

## Literatur
* Andreas Guthmann: *Einführung in die Himmelsmechanik und Ephemeridenrechnung*, Spektrum Akademischer Verlag, Heidelberg 2000, ISBN 3-8274-0574-2
* Oliver Montenbruck: *Grundlagen der Ephemeridenrechnung*, Spektrum Akademischer Verlag, Heidelberg 2005, ISBN 3-8274-1602-7
* Oliver Montenbruck u. Thomas Pfleger: *Astronomie mit dem Personal Computer*, Springer Verlag, Berlin 2004, ISBN 3-540-21204-3
* Hermann Mucke (Hrsg.): *Moderne astronomische Phänomenologie.* 20. Sternfreunde-Seminar, 1992/93. Zeiss Planetarium der Stadt Wien und Österreichischer Astronomischer Verein, Wien 1992 (Websäit) 
* Die Deutsche Ephemeride. 1850–1889. Barth, München 1929

## Um Spaweck
Berechnungen:
*  Onlineplanetarium – Berechnung vun aktuelle Ephemeride
*  Ephemeriden-Tabellen fir 3000 Joer (Linken op PDF-Dateien)
Grondlagen: 
*  U.S. Naval Observatory
*  ARI Astronomisches Recheninstitut, Universitéit Heidelberg
Piratepartei

Als **Piratepartei** bezeechne sech a verschiddene Länner gegrënnte Parteien, déi e fräie Wëssensaustausch ustriewen. Si triede fir eng Reform vum Copyright a vun de Patentrechter an.

Déi éischt registréiert Piratepartei war an ass d'Piratpartiet a Schweden, déi 2006 ënner der Féierung vum Rickard Falkvinge gegrënnt gouf. Bei den Europawalen 2009 huet déi Partei 7,5 Prozent vun de Stëmme kritt.

## Organisatioun
D'Participatioun vun de Leit steet am Mëttelpunkt. Dat wëll soen, datt d'Pirateparteien oppe Plattforme sinn, déi, sou wäit wéi d'Gesetzer et zouloossen, op Hierarchie verzichten. Deejéinegen dee Verantwortung fir en Aufgabeberäich iwwerhëlt, féiert a koordinéiert, ass Uspriechpartner fir de betraffene Beräich.

D'Pirateparteie vertrieden net nëmmen d'Interessi vun de Bewunner vun enger vernetzter Welt, se benotzen och hir Funktiounsweisen a Methoden.

D'Pirateparteie wëllen, am Hibléck vum rasante Wandel vun eiser Gesellschaft, virun allem duerch Web 2.0, hin zu enger Informatiounsgesellschaft, datt verschidde Gesetzer am Interessi vun der Allgemengheet, ugepasst ginn.

### Schwéierpunkten
* Fräien Zougank zu Informatiounen a Bildungsmaterial
* Dateschutz
* keng Patenter op Medikamenter an op Software
* Reformvirschlag fir de Copyright, haaptsächlech am private Gebrauch.

E weidere Schwéierpunkt ass et en Iwwerwaachungsstaat ze verhënneren. Wichteg ass de Pirateparteien, datt aner politesch Theemen an hirem Parteiprogramm ausgeklamert ginn, fir d'Gewiicht kloer op den uewe genannten Ziler ze halen.

### Registréiert Parteien
* Piratpartiet (Schweden), registréiert zanter Januar 2006
* Piratenpartei Österreichs (PPÖ), gegrënnt am Juli 2006
* Piratenpartei Deutschland (PIRATEN), registréiert zanter September 2006
* Partido Pirata Peruano (PP.pe)
* Parti Pirate (Frankräich), registréiert Juni 2009
* Partido Pirata Español (Spuenien), registréiert Januar 2007
* Partia Piratów (Polen), gegrënnt November 2007
* Piratenpartei Schweiz (PPS), gegrënnt Juli 2009
* Piratepartei Lëtzebuerg (PPLU), gegrënnt de 4. Oktober 2009
Och a weidere Länner si Pirateparteien aktiv, awer nach net registréiert.

## Um Spaweck

* Piratepartei Lëtzebuerg
* PPInternational
* Piratpartiet Sverige
* PPÖ (Piratenpartei Österreichs)
* PIRATEN (Deutschland)
* Piratenpartei Schweiz
Erläichendag

**Erläichendag**, och nach *Härläichem(s)dag* oder *Zerläichemsdag* genannt, ass e chrëschtlecht Fest, dat an der Kathoulescher Kierch de 60. Dag no Ouschtere gefeiert gëtt, also den 2. Donneschden no Päischten.

Op Däitsch heescht dëst Fest *Fronleichnam* an op Franséisch *Fête-Dieu*. *Fronleichnam* kënnt vum Mëttelhéichdäitsche *vrône lîcham* "des Herren Leib", eng Iwwersetzung vum kierchelaténgesche Begrëff *Corpus Domini*, offiziell "Héichfest vum Läif a vum Blutt vu Jesus Christus". D'Wuert *Erläichendag* bezitt sech op den Dag vum Läif vum Här (Jesus Christus). Seng Presenz an der Eucharistie, an der Hostie, gëtt besonnesch op dësem Dag gefeiert.

Zu Lëtzebuerg ass Erläichendag kee gesetzleche Feierdag, dofir gëtt en den 2. Sonnden no Päischte gefeiert. A ville Pare gëtt an enger Pressessioun dat *Allerhellegst*, d'Hostie, an enger Monstranz duerch d'Stroosse gedroen.

Erläichendag gouf an der kathoulescher Kierch an Europa ëm 1246 op Initiativ vun der helleger Julienne agefouert, a fir d'éischt am Bistum Léck gefeiert.
## Um Spaweck

* Erläichendag a Léiffrawëschdag, Héichpunkten am Duerfliewen
Nash (Stär)

Den **Nash** ass e Stär am Stärebild Sagittarius (Gamma Sagittarii). 
Den Nash huet eng visuell Magnitude vu +3,1&nbsp;mag a gehéiert zu der Spektralklass K0. D'Distanz vum Nash ass ongeféier 96&nbsp;Liichtjoer (Hipparcos Datebank). Aner Nimm vum Stär sinn: Al Nasl (), Nasl, Alwazl, Nushaba, Zuji al Nushshabah.

**Koordinaten** (Equinoxe J2000.0)

* Rektaszensioun 18h&nbsp;2m&nbsp;36s
* Deklinatioun -30°&nbsp;36'&nbsp;0"
Bolometer

E **Bolometer** [griich. *bole* „Worf“, „Stral“] ass e Stralungsdetekter, deen déi ofgestraalt Energie- resp. Leeschtungsdicht vu meeschtens schwaache Liicht-, Infrarout-, Ultraviolett-Quellen oder Mikrowellen detektéiere kann, andeems hien déi duerch Absorptioun emstanen Erwiermung registréiert.

Stralungsquelle kënnen z.&nbsp;B. astronomesch Objeten, Infrarout-Spektren oder Plasme sinn. Dat wiesentlecht Kennzeeche géintiwwer anere Stralungsdetektore (z.&nbsp;B. Fotozellen, Fotodioden) ass déi breetbandeg Empfangscharakteristik souwéi d'Méiglechkeet vun der Detektioun anescht nëmme schwéier oder net nowäisbarer Stralung (z.&nbsp;B. Infrarout op wäiter Distanz (FIR) oder Terahertzstralung).

Jee no Wellelängt vun der z'ënnersichender Quell souwéi der Reaktiounszäit an Empfindlechkeet ginn ënnerschiddlech Sensore benotzt:

* een dënnt, fräi opgehangend, absorbéierendes Metallband (z.&nbsp;B. geschwäerzte Platin- oder Goldfolien)
* e fräi opgehangend klenge Thermistor
* eng Dënnschichtstruktur (Dënnschichtbolometer) fir kuerz Reaktiounszäiten
* e supraleedfähege Sensor (fir héich Empfindlechkeet)

Déi duerch d'elektromagnéitesch Stralung ervirgeruffe Wäermewierkung (Wäermestralung) verännert den ohmschene Widderstand vum Sensor, deen nees mat enger uleiendender Spannung an engem Stroummiessappatat ugewise gëtt an domat Réckschless op d'Leeschtungsdicht vun der gemoossener Stralung erlaabt.

Flächesch Arrays ginn och als Bildsensor fir dat mëttelst a distanzéiert Infrarout, ë.&nbsp;a. an Thermographiekameraen agesat, kuckt och Mikrobolometerarray.

## Kuckt och
*Bolometerarray
*Mikrobolometer
*Pyrometer
*Stralungsdetektor

## Um Spaweck
*  Kuerzbeschreiwung an engem historeschem Lexikon
Frank Engel (Politiker)

De **Frank Engel**, gebuer den 10. Mee 1975, ass e lëtzebuergesche Jurist a Politiker. Vun 2009 bis 2019 war hien ee vun de 6 lëtzebuergeschen Deputéierten am Europaparlament. Vu Januar 2019 bis Mäerz 2021 war hie Parteipresident vun der CSV. Den 23. Abrëll 2021 huet hie säin Austrëtt aus der CSV bekanntgemaach, a gouf am Februar 2022 Spriecher vun der neier Partei Fokus, déi hie matgegrënnt huet.

## Liewen
No sengem Studium zu Bréissel an zu Metz an engem Ofschloss am Droit ass hien 1999 Assistent am Europaparlament fir de Jacques Santer ginn. Virdrun huet de Frank Engel *CODEX* op d'Bee gestallt, déi eenzeg juristesch Publikatiounen zu Lëtzebuerg.

Schonn a senger Jugend huet de Frank Engel sech fir Politik intresséiert a sech dofir agesat, dëst bei der CSJ, respektiv war hie President vun United Students for Europe (Fédération européenne des étudiants démocrates chrétiens) a Vizepresident vun de European Democrat Students (d'Studentevereenegung vun der Europäescher Vollekspartei). Vun 2001 u war hien 8 Joer laang Generalsekretär vun der CSV-Fraktioun. Hien ass oder war och aktiv am Cercle Joseph Bech.

Vun 2004 bis 2019 war hien am Verwaltungsrot vun der Global Strategies Group Holding SA.

## Politik
Hie gouf bei den Europawalen 2009 als Jéngste vun de lëtzebuergeschen Europadeputéierten an d'Europäescht Parlament gewielt. Do war hie Member vun der Fraktioun vun der Europäesch Vollekspartei a Chef vun der lëtzebuergescher Delegatioun bei der EVP.

Bei den Europawalen 2014 gouf hien als Drëtten op ee vun den dräi Sëtz, déi seng Partei gewonnen huet, erëmgewielt. 2019 huet hien net méi kandidéiert.

De 26. Januar 2019 gouf de Frank Engel um Nationalkongress zu Mutfert zum neie President vun der CSV gewielt. Den 19. Mäerz 2021 ass hie vun deem Posten zeréckgetrueden, an den 23. Abrëll 2021 huet hien och säin Austrëtt aus der CSV bekannt ginn.

Den 21. Februar 2022 huet hie mat Anere seng nei Partei virgestallt, Fokus.

Dës krut bei de Chamberwale vum 8. Oktober 2023 am ganzen 93.839 Stëmmen (landeswäit 2,49 % vun alle Stëmmen), wat net duer goung fir e Sëtz an der Chamber. De Frank Engel sot doropshin, dat Resultat wier eng "total Katastoph" an huet säi Réckzuch vun der politescher Bün ugekënnegt.

Um Parteikongress, den 18. November 2023, gouf de Franck Engel awer als Parteispriecher confirméiert.

## Publikatiounen
Am Kontext vun der wirtschaftlecher Kris an Europa zanter 2007/2008 an dem Vertrauensverloscht vun de Bierger an d'EU, deen doraus ervirgaangen ass, huet de Frank Engel Iddien an Analysen ausgeschafft, déi an dräi Bicher nozeliese sinn:

* *Europa in der großen Krise - Ein Drama in drei Akten* (2009)
* *Die Schulden überwinden - Ein Haushalt für den Euro* (2012)
* *Projet de Manifeste pour les États-Unis d'Europe* (2013)

Zanter 2006 ass de Frank Engel Honorarkonsul vun Armenien zu Lëtzebuerg an huet ee Kapitel zum Konflikt ronderëm Biergkarabach am Buch *Europe's Next Avoidable War: Nagorno-Karabakh* verfaasst.

## Um Spaweck

* Portrait vum Frank Engel um Site vum EP
Critérium du Dauphiné libéré 2009

Déi **61. Editioun vum [[Critérium du Dauphiné libéré]]**, gouf 2009 vum 7 bis de 14. Juni gefuer. D'Course mat Depart zu Nanzeg an Arrivée zu Grenobel gouf vum Spuenier Alejandro Valverde gewonnen. Hien hat déi vun 2008 och schonn konnte fir sech entscheeden. Et war déi aacht Course um Kalenner vum UCI ProTour 2009.

## Etappeklassement

## Um Spaweck
*  Offiziell Säit vun der Course
*  Etapperesultater op cyclingnews.com
Volta Ciclista a Catalunya 2009

D**'[[Volta Ciclista a Catalunya]]** gouf 2009 vum 18. bis de 24. Mee gefuer. Se gouf vum Spuenier Alejandro Valverde gewonnen. Et war déi siwent Course um Kalenner vum UCI ProTour 2009.

## Etappeklassement




## Um Spaweck
*  Offiziell Säitl
*  Participanten op cyclingnews.com
Veräi fir biologesch-dynamesch Landwirtschaft

De **Veräin fir biologesch-dynamesch Landwirtschaft**, och nach **Demeter-Bond Lëtzebuerg** genannt, war eng vun den zwou Organisatiounen zu Lëtzebuerg, déi sech mat der biologescher Landwirtschaft befaasst huet. De Veräi gouf den 12. Mäerz 1988 gegrënnt.

De Veräin huet Baueren, Gäertner, Veraarbechter an Händler regruppéiert, déi net nëmmen d'EU-Bio-Mindestnormen a Follgeveruerdnungen erfëllt hunn, mä no deenen nach méi strengen Demeter-Richtlinne geschafft hunn.

De Veräin huet Treffe vu Produzenten, Konferenzen a Seminairen organiséiert.

De Veräi war Member zu Lëtzebuerg vun der Natur- an Ëmweltschutzvereenegung Natura a vun etika, international bei IFOAM, Demeter International e.&nbsp;V. (1997) an IDBA (2007).

Zesumme mat der ASBL Vereenegung fir biologesche Landbau Lëtzebuerg huet den Demeter-Bond d'Zäitschrëft "Agrikultur" erausginn.

De Veräi fir biologesch-dynamesch Landwirtschaft gouf am Dezember 2012 opgeléist an ass zesumme mat der Vereenegung fir biologesche Landbau Lëtzebuerg an der Vereenegung fir Biolandwirtschaft Lëtzebuerg opgaangen.

## Kuckt och
* Bio-Bauere-Genossenschaft Lëtzebuerg
Sterne und Weltraum

**Sterne und Weltraum** (kuerz: **SuW**) ass eng däitschsproochesch Zäitschrëft fir Astronomie. Si kënnt all Mount an der *[[Spektrum der Wissenschaft Verlagsgesellschaft|Spektrum der Wissenschaft Verlagsgesellschaft mbH]]* eraus. An hir beschreiwe Fachleit an Amateuren aktuell, wéi och grondleeënd Fuerschungstheemen an Neiegkeeten am Universum. Wie selwer Sonn, Äerdmound, Planéiten a Stäre wëll kucken, kritt hei ausféierlech Informatiounen.

D'Zäitschrëft, déi 1962 vum Hans Elsässer, Rudolf Kühn a Karl Schaifers gegrënnt gouf, gëtt all Mount am Max-Planck-Institut fir Astronomie zu Heidelberg gemaach. Ufanks gouf si zu Mannheim, spéider zu München an zanter 1996 zu Heidelberg zesummegestallt. Den 1. Januar 1997 huet *Sterne und Weltraum* mat der Zäitschrëft *[[Die Sterne (Zäitschrëft)|Die Sterne]]* (zanter 1921) fusionéiert. Den Numm Sterne und Weltraum ass bliwwen.

## Literatur
* *Sterne und Weltraum.* Verlag Sterne und Weltraum, Mannheim-München 1.1962,1ff., Spektrum der Wissenschaft Verlagsgesellschaft mbH, Heidelberg 2001ff.
* *Die Sterne.* Barth, Leipzig-Heidelberg-Berlin 1.1921,1ff.

## Kuckt och

* *[[Astronomie Heute]],* vu Mee 2008 zesumme mat Sterne und Weltraum.
* *[[Interstellarum]],* D'Zäitschrëft fir praktesch Astronomie, kënnt all zwéi Méint eraus.
* *[[Sternenbote]],* éisträichesch astronomesch Schrëft, kënnt all Mount eraus.
* *[[Sky & Telescope]],* US-amerikanesch astronomesch Zäitschrëft, kënnt all Mount eraus

## Um Spaweck
*  Websäit vu ''Sterne und Weltraum''
Les amis du musée d'histoire naturelle

**Frënn vum Naturmusée - Amis du Musée national d'histoire naturelle**, ass eng lëtzebuergesch ASBL, déi Leit déi sech fir den Naturmusée a fir d'Naturwëssenschafte begeeschteren an asetzen, regruppéiert. Se gouf 1982 gegrënnt. 

De Veräin ass Member (Partner) vun natur&ëmwelt.

## Ziler vum Veräin
D'Haaptziler vum Veräin sinn:
* d'Ausstralung vum Naturmusée fërderen;
* d'Aktivitéite vum Naturmusée ënnerstëtzen, seng Kollektioune beräicheren a säin Ekipement verbesseren;
* d'Organisatioun vu Konferenzen, Ausstellungen a vu geféierte Visitten;
* d'Publikatioun vun Artikelen, Studien a Katalogen.

## Um Spaweck
* Websäit vun de Frënn vum Naturmusée
Vuelta Ciclista al País Vasco 2009

Déi 49. Editioun vun der **[[Vuelta Ciclista al País Vasco]]** gouf 2009 vum 6. Abrëll bis den 11. Abrëll gefuer. Se gouf vum Spuenier Alberto Contador gewonnen deen och zwou Etappe fir sech enscheede konnt. Hien huet domat d'Course zweemol hannerenee gewonnen.

## Etappen

## Generalklassement

## Um Spaweck
*  Offiziell Säit vun der Course
*  Resultater a Klassementer op cyclingnews.com
Sternenbote

De **Sternenbote** ass eng éisträichesch astronomesch Zäitschrëft, déi all Mount erauskënnt. Den Editeur ass den Astronomesche Büro zu Wien.
De Sternenbote gouf am Abrëll 1958 vum Adolf Riehs gegrënnt a spéider vum Hermann Mucke bis haut weidergefouert. D'astronomesch Schrëft kënnt zanterhier mat follgenden Artilen eraus:

* Haaptartikelen
* Kuerzberichter, dorënner Sonnenaktivitéit
* Ephemeriden, aktuell Koméiten asw.
* Observatiounsberichter
* Kalendarium
* Buchvirstellungen
* Manifestatiounshiweiser

Ënner den Auteure vun den Haaptartikele si vill Amateurastronomen a Wëssenschaftler vum Themeberäich „Himmel und Weltall“.

## Kuckt och

* Astronomie Heute
* Sterne und Weltraum
* Sky & Telescope

## Um Spaweck
* Webpresenz
Sky & Telescope

**Sky & Telescope** (S&T) ass déi gréisst amerikanesch Zäitschrëft fir Amateurastronomen.

D'Zäitschrëft kënnt all Mount eraus an huet ënner anerem dës Theemen:
* Fachartikel iwwer Astronomie a Raumfaart
* Astronomesch Kuerznoriichten a Buchbespriechungen
* Tabellen a Kaarte vun aktuellen astronomeschen Erscheinungen
* Neiegkeete vun den amerikaneschen Astroveräiner
* Tester vun astronomeschen Instrumenter an Astroprogrammer
* Teleskop selwer bauen (Amateur Telescope Making)
* Astrofotografie.

D'Artikele si fir d'Fachlieser geschriwwen a stamen dacks aus der Fieder vu Beruffsastronomen. Déi meescht Illustratioune si faarweg a bei Himmelsfotoe gëtt dorop opgepasst, fir och nieft Fotoe vu groussen Observatoiren och Biller vun Amateurastronomen ze bréngen.
 
D'Zäitschrëft gouf 1941 duerch eng Fusioun vun den Zäitschrëfte *The Sky* a *The Telescope* gegrënnt. Editeur ass Sky Publishing, eng Sektioun vun der New Track Media, LLC.

## Kuckt och
* Astronomie Heute
* Sterne und Weltraum
* Sternenbote

## Um Spaweck
* Sky Tonight - Offiziell Websäit 
* Geschichte vu Sky & Telescope
Alyse

D**'Alyse** ass eng kleng Baach an de franséischen Ardennen, an an der belscher Provënz Namur. Et ass e lénksen Niewefloss vun der Meuse.

Si huet hir Quell op der belsch-franséischer Grenz, a mécht och praktesch op hirem ganze Laf d'Grenz tëscht den zwee Länner. De gréissten Deel vun hirem Baseng, si Bëscher. Si leeft vu Westen no Osten tëscht de Gemenge Fumay, a Frankräich a Viroinval an der Belsch, fir zu Fumay an d'Meuse ze lafen.

Et ass eng Frellebaach an huet eng gutt Waasserqualitéit. A Frankräich ass se op hirer ganzer Längt als *Cours d'eau de première qualité* klasséiert.

Si ass ronn 10&nbsp;km laang, an hire Code a Frankräich ass B7050480.

## Um Spaweck
* Debite vun der Alyse 
* Fiche um SANDRE
Julienne (Baach)

D**'Julienne** ass eng belsch Baach an der Provënz Léck um Territoire vun de Gemenge Fléron, Blegny a Visé. Et ass e rietsen Niewefloss vun der Meuse.

D'Julienne huet hir Quell um Plateau vu Retinne a leeft vun do no Norden an Direktioun Saive. Vun do leeft se duerch e schmuelen Dall, laanscht dat fréiert Schlass vu Saive, duerch de *Fond de Légipont*, fir dann no Osten ze dréinen. An engem Dall deen haaptsächlech aus Wisen a Bëscher besteet leeft se da weider ënner der Autobunn A3 erduerch laanscht Housse, an Direktioun Richelle, wou se e ënnerwee e puer Weieren, *Les étangs de la Julienne* bilt, fir dann zu Argenteau an d'Meuse ze lafen.

Hir Niewebaache sinn de Ruisseau d'Évegnée an de Ruisseau des Fosses
Alejandro Valverde

Den **Alejandro Valverde Belmonte**, gebuer de 25. Abrëll 1980 zu Las Lumbreras de Monteagudo, an der Provënz Murcia, ass e spuenesche professionelle Vëlossportler. Hie fiert fir d'Ekipp Caisse d'Épargne.

## Palmarès
### 2004
* 1. an der Vuelta a Burgos
* 1. an der Vuelta Ciclista a la Comunidad Valenciana
* 1. an der Vuelta Ciclista a Murcia
### 2005
### 2006
* 1. a Liège-Bastogne-Liège
* 1 an der Flèche wallonne
### 2007
* 1. an der Vuelta Ciclista a la Comunidad Valenciana
* 1. an der Vuelta Ciclista a Murcia
### 2008
* 1. am Critérium du Dauphiné libéré
* 1. an der Vuelta Ciclista a Murcia
* 1. a Liège-Bastogne-Liège
* 1. an der Clásica Ciclista San Sebastián - San Sebastián
* 1. a Paris - Camembert
### 2009
* 1. an der Vuelta a España
* 1. am Critérium du Dauphiné libéré
* 1. an der Volta Ciclista a Catalunya
* 1. an der Vuelta a Burgos
### 2010
* 1. am Tour Méditerranéen
* 1. am Tour de Romandie

## Um Spaweck
Stijn Devolder

De **Stijn Devolder**, gebuer den 29. August 1979 zu Courtrai, ass e belsche professionelle Vëlossportler.

Hien ass Profi zanter 2002 bei Quick Step, an huet d'Ronde van Vlaanderen 2008 an déi vun 2009 gewonnen.

2007 war hie belsche Landesmeeschter op der Strooss an 2008 am Contre-la-montre.

## Pamarès
### 2000
* 1. am Grand Prix de Waregem

### 2001
* 1. am Grand Prix de Waregem

### 2005
* 1. an den Driedaagse van De Panne-Koksijde

### 2007
* 1. am Hervis-Tour

### 2008
* 1. an der Volta ao Algarve
* 1. am Tour de Belgique
* 1. an der Ronde van Vlaanderen

### 2009
* 1. an der Ronde van Vlaanderen

### 2010
* 1. am Tour de Belgique

## Um Spaweck
Julienne

Mat **Julienne** ka gemengt sinn:
* de weibleche Virnumm *Julienne*, dee vum männleche Julien ofgeleet ass (*kuckt dozou och:[[Juliana]]*);
* e Familljennumm, z.&nbsp;B. vum Rémy Julienne, engem franséische Cascadeur;
* verschidde chrëschtlech Helleger; kuckt: Helleg Julienne;
* eng franséisch Gemeng am Departement Charente: Julienne (Charente);
* eng Baach an der Belsch, en Niewefloss vun der Meuse: Julienne (Baach);
* e Moundkrater: Julienne (Moundkrater);
* an der Kichen eng Fassong, Geméis a reng Sträifen ze schneiden, an dovun ofgeleet eng Zopp an iwwerbake Champignonen: Julienne (Kichen)
Julienne (Kichen)

**Julienne** ass an der Terminologie vun der Kichen d'Aart a Weis, Geméis a reng, dënn Sträife vun 1–3&nbsp;mm Duerchmiesser ze schneiden oder ze rappen.

De Begrëff daucht geschriwwen eng éischt Kéier 1722 am François Massialot sengem *Le Cuisinier Royal* op. Wou en hierkënnt, ass net kloer, et kéint vum Virnumm Julien oder Jules sinn.

Meeschtens gëtt Wuerzelgeméis sou verschafft, wéi z.&nbsp;B. Zellerie, Muerten oder Ribben. Et gëtt réi, gedëmpt oder gekacht mat Fleesch, Fësch oder Gefligel zerwéiert, oder an enger Zopp, déi dann och "Julienne" genannt gëtt.

### ''Julienne'' an der russescher Kichen

An der moderner russescher Kiche gëtt *Julienne* oder *Julien* (Жюльен) och e Plat genannt, deen aus Champignone besteet, déi mat Ram (oder Béchamel) a Kéis iwwerbak, an a klenge Kokotten zerwéiert ginn. Dacks ass Poulet drënnergemëscht, oder och alt emol Mieresfriichten.
Ruisseau d'Évegnée

De **Ruisseau d'Évegnée** ass eng Baach an der belscher Provënz Léck um Territoire vun de Gemenge Soumagne à Blegny.

Als Niewefloss vun der Julienne gehéiert en zum hygrographesche Baseng vun der Meuse.

D'Baach entsteet aus e puer Quellen déi am Zentrum vun Évegnée zesummelafen. Da leeft d'Baach duerch e breeden Dall mat engem zimmlech staarke Gefäll no Norden an Direktioun Saive, wou se um Lieu-dit *Mousset* an d'Julienne leeft.

D'Baach ass ronn 2&nbsp;km laang a verléiert op där kuerzer Streck ronn 60 Meter un Héicht.
Aquarium (Waasserbëlleg)

Den **Aquarium** vu Waasserbëlleg ass e Gebai mat 15 eenzelen Aquarie mat Fësch aus fënnef Kontinenter.

## Fësch an den Aquarien
### Heemesch Fësch
Baarf, Éil, Gif, Goldbréissem, Graskaarp, Hiecht, Lau, Minn, Piisch, Rapfen, Routa, Routfieder, Schlei, Schneiderfësch, Schuppekaarp, Sonnepiisch, Spigelkaarp, Wels an Zander.

## Historique
Den Aquarium vu Waasserbëlleg gouf 1975 an d'Liewe geruff a war ënner der Gestioun vum *[[Syndicat d'initiative et du tourisme Wasserbillig]]*. Zanter datt d'Gemeng Mäertert den Aquarium opkaaft huet, gëtt e vun der Asbl *[[Centre d'initiative et de gestion régional Canton de Grevenmacher]]* geréiert.

## Um Spaweck
* Websäit vum Aquarium
São Paulo

**São Paulo** ['sãu 'paulu] (port. fir hellege Paulus) ass d'Haaptstad vum brasilianesche Bundesstaat mam selwechten Numm. Se läit am Südoste vum Land, 80&nbsp;km vum Atlanteschen Ozean ewech, po enger Héicht vu bal 800 m. Et ass de wichtegste Wirtschafts-, Finanz- a Kulturzentrum a Verkéiersknuet vum Land mat Universitéiten, Héichschoulen, Theateren a Muséeën.

São Paulo ass dee gréissten industrielle Ballungsraum a Latäinamerika. An der Stad selwer liewen 10,9 Millioune Mënschen (2007). D'Metropolregioun Grande São Paulo huet ronn 19,2 Milliounen Awunner(2007) op bal 8.000 Quadratkilometer an ass domat eng vun deene gréissten op der Welt an déi Stad mat de meeschtne Awunner op der südlecher Hemisphär. São Paolo ass, jee no Statistik, déi fënneft- oder sechstgréisst Stad op der Welt.

São Paulo ass, wéinst enger Immigratioun aus der ganzer Welt, multikulturell Gesellschaft, mat haaptsächlech portugiseschen, italieeneschen, däitschen, libaneeseschen a japanischen Aflëss.

São Paulo besteet aus 9 administrativen Zonen (*zonas*): Nordost, Nordwest, West, Zentrum-Süd, Zentrum, Südosten, Süd, Ost 01 und Ost 02, déi fir hiren Deel an 31 Ënnerprefekturen (*subprefeituras*) a 96 Quartieren (*distritos*) agedeelt sinn.

São Paulo gouf de 25. Januar 1554, dem Fest vun der Bekéierung vum Apostel Paulus, vun de jesuittesche Missiounspatere Manuel da Nóbrega a José de Anchieta ronderëm e Jesuitte-Klouschter gegrënnt. 1711 krut et d'Stadrecht. Bis an d'1870er blouf et relativ onbedeitend. Eréischt mat der rasanter Ausbreedung vum Kaffiubau goufe systematesch Verkéiersweeër am Bundesstaat ugeluecht, mat São Paolo am Zentrum.

Tëscht 1886 an 1905 sinn Honnertdausende vu Leit agewandert (virun allem Italieener, mä och Däitscher, Japaner a Libanesen. Enn vum 19. Joerhonnert koum d'Industrialiséierung dobäi, déi d'Géigend zu der gréisster Industrieregioun vum Land gemaach huet an São Paulo zu Räichtum a Gréisst verhollef hunn.

Zanter der Mëtt vum 20. Joerhonnert kommen d'Leit, déi op São Paulo wunne kommen, virun allem aus dem Nordoste vu Brasilien

## Um Spaweck

* São Paulo Convention & Visitors Bureau
* São Paulo - Brasilien
* D'offiziell Säit vun der Stad
Ronde van Zeeland Seaports

Den **Ronde van Zeeland Seaports**, bis 2011 **Delta Tour Zeeland** ass eng Etappecourse mam Vëlo, déi an der 
hollännescher Provënz Zeeland gefuer gëtt. D'Course besteet aus engem Prolog an zwou Etappen.

Den Delta Tour Zeeland war aus enger Fusioun vun den Organisatiounen Delta Profronde an OZ Wielerweekend ervirgaangen.

Déi éischt Oplo vum Delta Tour Zeeland gouf vum 13. bis de 15. Juni 2008 disputéiert.

D'Course gehéiert zum UCI Europe Tour an ass an der Klass 2.1 agestuuft.

Vun 2012 un, wéi se hiren aktuellen Numm krut gouf se nach just an engem Dag gefuer, a gouf an der Kategorie 1.1. gefouert.
## Palmarès

|-
|align=center colspan=4| **Delta Tour Zeeland**
|-
|2008
| Christopher Sutton
| Robert Wagner
| Jeremy Hunt
|-
|2009
| Tyler Farrar
| Alessandro Petacchi
| Robert Wagner
|-
|2010
| Tyler Farrar
| Jos van Emden
| Graeme Brown
|-
|2011
| Marcel Kittel
| Theo Bos
| Jos van Emden
|-
|align=center colspan=4| **Ronde van Zeeland Seaports**
|-
|2012
| Reinardt Janse van Rensburg
| Lars Boom
| Gijs Van Hoecke
|-
|2013
| André Greipel
| Ramon Sinkeldam
| Kenny van Hummel
|-
|2014
| Theo Bos
| Ramon Sinkeldam
| Michael Van Staeyen
|-
|2015
| Iljo Keisse
| Niki Terpstra
| Łukasz Wiśniowski
|}

## Um Spaweck
* Websäit vum ''Delta Tour Zeeland''